
Body Mass Index elemzése 7-14 éves gyermekeknél Somogyország fővárosában (előzetes eredmények)

A vizsgálatunk célja, hogy a keresztmetszeti növekedés vizsgálattal állapotdiagnózist adjunk a 7 és 14 éves gyermekek tápláltsági állapotáról a body mass index alkalmazásával. A vizsgálat eredményei lehetőséget adtak arra, hogy a kaposvári általános iskolás gyermekek átlag értékeit összehasonlíthassuk az országos és a körmendi gyermekek testtömegindexével. Az irodalmi áttekintés, saját tapasztalataink és megfigyeléseink alapján az alábbi hipotéziseket fogalmaztuk meg:
H1: Feltételezzük, hogy kaposvári gyermekek az országos átlaghoz képest túlsúlyosak.
H2: Feltételezzük, hogy kaposvári gyermekek a körmendi gyermekekhez képest túlsúlyosak.
Mindkét esetben az adott város mezőgazdasági jellegéből adódóan következtetünk a gyermekek túlsúlyosságára.
Kutatásunkat Kaposváron végeztük. Adatainkat három általános iskolában gyűjtöttük (Kaposvári Kodály Zoltán Központi Általános Iskola, Berzsenyi Dániel Tagiskola, Gárdonyi Géza Tagiskola). A vizsgálat alanyai 7-14 éves gyermekek. Összesen 665 értéket dolgoztuk fel. Kutatásunkhoz az antropometriai programot használtuk fel. A tápláltsági állapotot testtömeg indexszel jellemeztünk.
Az adatok feldolgozása leíró-statisztikával történt. Gyermekek body mass indexük prezentálásához percentilis táblázatot alkalmaztunk. Az eredmények összehasonlítása az országos és körmendi adatokkal a kétmintás t-próba segítségével valósult meg. Az elektronikus feldolgozás a Microsoft Excel és az SPSS statisztikai programcsomag segítségével valósult meg. Az első feltételezésünk részben beigazolódott, amely szerint a kaposvári gyermekek az országos átlaghoz képest túlsúlyosak. A második hipotézisünk a fiúknál részben, míg a lányoknál majdnem teljes egészében igazolást nyert, hogy a kaposvári gyermekek túlsúlyosak a körmendi átlaghoz képest.



